Tisztelt Szülő!

Engedje meg, hogy megköszönjem a bizalmat, amellyel az ELTE Apáczai Csere János Gyakorlógimnáziumát választotta gyermeke számára. Remélem, hogy gyakorlóiskolánk hagyományosan magas oktatási színvonala segítette gyermekét az eredményes jövőhöz szükséges készségek, képességek és tudásanyag megszerzésében.

Mint azt Ön is tudja, a közelmúlt törvényi változásainak következményeként átalakulnak a továbbtanulás feltételei. Emiatt az ELTE vezetése kötelességének érzi, hogy a sok bizonytalanság közepette segítse Önt a továbbtanulási döntés meghozatalában.
 
Ennek érdekében 2012. január 30-án (hétfőn) 17:30-tól összevont szülői értekezletet tartunk az ELTE Gólyavár Mária Terézia termében (1088 Budapest, Múzeum krt. 4.). 
Bizonyára Ön is egyetért velünk abban, hogy egy fiatal számára a leghasznosabb az lehet, ha a minőség jegyében dönt az intézményválasztáskor, és ezt a döntést a lehető legtöbb információ birtokában kívánja meghozni. Ennek jegyében kérem, tiszteljen meg a jelenlétével!

Budapest, 2012. január 16.

						Üdvözlettel:

								Dr. Mezey Barna 
									rektor